Convocarea Consiliului Local al comunei Sîntandrei în şedinţa ordinară din 31.10.2016, ora 14,30.
Dispoziţia nr. 50 din 26 octombrie 2016 privind convocarea Consiliului Local Sîntandrei pentru şedinţa ordinară lunară 
Având în vedere prevederile art. 39 alin. 3 din Legea 215 / 2001 privind administraţia publică locală, republicată, cu modificările şi completările ulterioare, în baza prevederilor art. 68 alin. 1 din Legea 215 / 2001 privind administraţia publică locală, republicată, cu modificările şi completările ulterioare, Primarul comunei Sîntandrei, dl. Ioan Mărcuş,
DISPUNE:
Art.1. Se convoacă Consiliul Local Sîntandrei pentru şedinţa ordinară care va avea loc pe data de luni - 31 octombrie 2016, ora 14.30, în sala de şedinţe a Primăriei Comunei Sîntandrei cu următoarea ordine de zi:

1. Proiect de hotărâre privind aprobarea ajustării începând cu anul 2017 a tarifelor la serviciile de salubrizare prestate de S.C. Compania Reosal S.A. în comuna Sîntandrei

Iniţiator: Primar Ioan Mărcuş
2. Proiect de hotărâre privind aprobarea Regulamentului de stabilire şi aplicare a unor contravenţii pe raza comunei Sîntandrei de către Poliţia Locală Sîntandrei

Iniţiator: Şef Birou Poliţia Locală Sîntandrei – Ţiţ Adrian Marius
3. Proiect de hotărâre privind aprobarea înfiinţării societăţii comerciale ADMINISTRAŢIA DOMENIULUI PUBLIC SÎNTANDREI SRL, societate de interes public local cu asociat unic Comuna Sîntandrei prin Consiliul Local al Comunei Sîntandrei
Iniţiator: Primar Ioan Mărcuş

4. Proiect de hotărâre privind aprobarea validării dispoziţiei Primarului nr. 32 din 12 septembrie 2016 de rectificare a bugetului de venituri şi cheltuieli
Iniţiator: Primar Ioan Mărcuş

5. Proiect de hotărâre privind aprobarea rectificării bugetului local pe anul 2016
Iniţiator: Primar Ioan Mărcuş
6. Proiect de hotărâre privind actualizarea comisiei de avizare a cererilor de organizare a adunărilor publice la nivelul Consiliului Local Sîntandrei

Iniţiator: Primar Ioan Mărcuş
7. Proiect de hotărâre privind clarificarea situaţiei juridice a străzilor Lanului şi Viorelelor 

Iniţiator: Primar Ioan Mărcuş

8. Proiect de hotărâre privind aprobarea indicatorilor tehnico – economici rezultaţi din studiul de fezabilitate pentru obiectivului de investiţii “Modernizare străzi în comuna Sîntandrei” 

Iniţiator: Primar Ioan Mărcuş

9. Proiect de hotărâre privind aprobarea implementării obiectivului de investiţii “Modernizare străzi în comuna Sîntandrei”

Iniţiator: Primar Ioan Mărcuş
10. Proiect de hotărâre privind atribuirea în folosinţă gratuită a suprafeţei de 1260 mp în scopuri sociale pentru comunitatea de romi

Iniţiator: Primar Ioan Mărcuş
11. Proiect de hotărâre privind aprobarea constituirii unor numere cadastrale cu destinaţia de drum

Iniţiator: Primar Ioan Mărcuş
12. Proiect de hotărâre privind aprobare PUZ - “Introducere în intravilan şi parcelare teren identificat cu nr. cad. 57076 – localitatea Sîntandrei, comuna Sîntandrei, judeţul Bihor”
Iniţiator: Consilier urbanism – Tudora Mihuţa
13. Proiect de hotărâre privind aprobare Planului Urbanistic Zonal Modificator “Construire garaj auto parter” 
Iniţiator: Consilier urbanism – Tudora Mihuţa
14. Proiect de hotărâre privind aprobarea documentaţiei de alipire a unor numere cadastrale

Iniţiator: Primar Ioan Mărcuş
15. Diverse.

